U-I-61/08
Natisni
Opravilna št.:
U-I-61/08
Datum odločitve:
15. 1. 2009
ECLI:
ECLI:SI:USRS:2009:U.I.61.08
Akt:
Sprememba letnega razporeda dela Okrožnega sodišča v Kranju z dne 16. 3. 2005
Letni razpored dela Okrožnega sodišča v Kranju za leto 2006
Izrek:
Pobuda za začetek postopka za oceno ustavnosti in zakonitosti Spremembe letnega razporeda dela Okrožnega sodišča v Kranju z dne 16. 3. 2005 in Letnega razporeda dela Okrožnega sodišča v Kranju za leto 2006 se zavrže.
Evidenčni stavek:
Ustavno sodišče v postopku za oceno ustavnosti in zakonitosti ni pristojno za presojo posamičnih aktov, zato je pobudo zavrglo.
Geslo:
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Darinka Pavlič, Ljubljana
Datum vloge:
17. 3. 2008
Vrsta odločitve:
sklep
Vrsta rešitve:
zavrženje
Dokument:
US28496
Dokument v PDF obliki:
U-I-61-08.pdf
125 KB
Prenesite datoteko
U-I-61/08-6
15. 1. 2009
SKLEP
Ustavno sodišče je v postopku za preizkus pobude Darinke Pavlič, Ljubljana, na seji 15. januarja 2009
sklenilo:
Pobuda za začetek postopka za oceno ustavnosti in zakonitosti Spremembe letnega razporeda dela Okrožnega sodišča v Kranju z dne 16. 3. 2005 in Letnega razporeda dela Okrožnega sodišča v Kranju za leto 2006 se zavrže.
Obrazložitev
1. Pobudnica izpodbija v izreku navedena akta, ker naj bi v nasprotju z Zakonom o sodiščih (Uradni list RS, št. 19/94, 45/95, 38/99, 28/2000, 73/04,  23/05 – ur. p. b., 72/05, 100/05 – ur. p. b., 127/06, 27/07 – ur. p. b., 67/07, 94/07 – ur. p. b. in 45/08 – v nadaljevanju ZS) in v nasprotju s Sodnim redom (Uradni list RS, št. 17/95 in nasl.) spremenila vrstni red dodelitve spisov posameznim sodnikom. Pobudnica zatrjuje neskladje teh aktov z ZS, s Sodnim redom in s 23. členom Ustave.
2. Ustavno sodišče na podlagi tretje alineje prvega odstavka 160. člena Ustave odloča o skladnosti podzakonskih predpisov z Ustavo in zakoni. Izpodbijana akta nista podzakonska predpisa, ker ne vsebujeta določb splošne narave – pravil za dodeljevanje zadev sodnikom. Akta sta posamična akta sodne uprave, za presojo katerih Ustavno sodišče ni pristojno. Če bi v posameznem primeru prišlo do kršitve pravice do zakonitega sodnika (drugi odstavek 23. člena Ustave), pa bi lahko prizadeta stranka tako kršitev uveljavljala v postopku pred pristojnim sodiščem in po izčrpanju pravnih sredstev tudi pred Ustavnim sodiščem z ustavno pritožbo.
3. Ker ne gre za akt, za presojo katerega bi bilo pristojno, Ustavno sodišče ni ugotavljalo drugih procesnih predpostavk, temveč je pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – ur. p. b. – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik